Gražina Bacevič

Gražina Bacevičiūtė (, 1909 m. vasario 5 d. Lodzė – 1969 m. sausio 17 d. Varšuva, palaidota karinėse Povonzkų kapinėse) – Lenkijos lietuvių kompozitorė, smuikininkė virtuozė.

Biografija 

Tėvas Vincas Bacevičius, broliai Kęstutis Bacevičius ir Vytautas Bacevičius. Vyras gydytojas Piotras Andžejus Bernackis.

1932 m. baigė Varšuvos konservatoriją (K. Sikorskio kompozicijos, J. Jarzembskio smuiko klasę). 1932-1933 m. gyveno Kaune, koncertavo. 1933 m. tobulinosi Paryžiuje pas Nadią Bulanžė (kompozicija), Karlą Flešą (smuikas). 1934-1935 m. ir 1945-1946 m. dėstė Lodzės konservatorijoje. Nuo 1966 m. Varšuvos aukštosios muzikos mokyklos profesorė. 1966-1969 m. dėstė kompoziciją Varšuvos konservatorijoje. Nuo 1960 m. Lenkijos kompozitorių sąjungos pirmininko pavaduotoja.

Kūryba 
Ankstyvoji kūryba turi folklorinės krypties bruožų, laisvos kontrapunktinės technikos, vėlesniojoje jaučiamas posūkis į neoklasicizmą, impresionizmą. Koncertavo Prancūzijoje, Ispanijoje, Latvijoje, Belgijoje, Čekoslovakijoje, Rumunijoje, Vengrijoje, Lietuvoje (1930, 1932, 1933 m.).

Svarbesni kūriniai 
 Karaliaus Artūro nuotykis (Przygoda króla Artura), radijo opera, 1959 m.
 Akropolis, kantata, 1964 m.; pagal S. Vyspianskį
 Kaimietis karalius (Z chłopa król), baletas, 1953 m.
 Esikas Ostendėje (Esik w Ostendzie), baletas, 1964 m.
 Geidimas (Pożądanie), baletas, 1968 m., pagal P. Picaso
 4 simfonijos, 1945-1953 m.
 7 koncertai smuikui ir orkestrui, 1937-1965 m.
 koncertas fortepijonui ir orkestrui, 1949 m.
 2 koncertai violončelei ir orkestrui, 1951 m., 1963 m.
 7 styginių kvartetai, 1938-1963 m., už ketvirtąjį 1951 m. Lježo konkurso I premija.

Literatūra 
 Rodzeństwo Baceviczów. Łódź, 1996 m.

Šaltiniai 

Lenkijos kompozitoriai
Lenkijos muzikai
Lietuvos smuikininkai
Lietuvos kompozitoriai